
Dodatok č. X, ktorý sa vydáva ako 
POTVRDENIE K POISTNEJ ZMLUVE 
na účely overenia splnenia podmienky oprávnenosti realizácie aktivít Projektu, vecnej, časovej a územnej  oprávnenosti výdavkov Projektu na základe Výzvy č. 1/SP/2025 – 76.1 
vyhlásenej Pôdohospodárskou platobnou agentúrou pre projektovú intervenciu na rozvoj vidieka:
76.1 „Finančné príspevky na komerčné poistné schémy v poľnohospodárstve“ 
Strategického plánu spoločnej poľnohospodárskej politiky 2023-2027, 
ktorý je spolufinancovaný z EÚ
Tento dodatok je neoddeliteľnou súčasťou Poistnej zmluvy
Poisťovateľ:
Obchodné meno: ..........................................................
Sídlo: .............................................................................
IČO: ..................................
Zastúpený: ....................................................................
týmto vydáva potvrdenie,
k Poistnej zmluve č. ........................... (ďalej len „Poistná zmluva“) medzi Poisťovateľom a Poisteným:
Meno / Obchodné meno: ..............................................
Sídlo / Adresa trvalého pobytu: .....................................
IČO/ Rodné číslo: ...........................................................
Zastúpený: .....................................................................

v súvislosti s konaním o žiadosti o poskytnutie príspevku podľa § 13 zákona č. 247/2024 Z. z. o príspevkoch poskytovaných z Európskeho poľnohospodárskeho fondu pre rozvoj vidieka a o zmene a doplnení niektorých zákonov, a s tým spojeným overovaním splnenia podmienky poskytnutia príspevku: a) oprávnenosť realizácie aktivít Projektu: b) vecná oprávnenosť výdavkov, c) časová oprávnenosť výdavkov a d) územná oprávnenosť výdavkov, stanovených Výzvou č. 1/SP/2025-76.1, ktorým potvrdzuje, že:

I. Poistná zmluva (pre účely overovania oprávnenosti realizácie aktivít Projektu)
A. sa vzťahuje na poistné riziká:
☐	nepriaznivá poveternostná udalosť a iné živelné riziká (napr. požiar, explózia, víchrica, prudký vietor, vyzimovanie, jarný mráz, zimný mráz, jesenný mráz, ľadovec, sucho, zaplavenie, povodeň, záplava, zosuv pôdy, pád stožiarov a iných predmetov a pod.), 
☐	choroba zvierat alebo rastlín (napr. ochorenia a nákazy infekčného charakteru alebo spôsobené parazitom a pod.), 
☐	zamorenie škodcami, akútna otrava hospodárskych zvierat.
B. poistenými komoditami sú:
☐	poľné plodiny, špeciálne plodiny, ovocie, zelenina, hrozno uvedené v prílohe Výzvy č. 1/SP/2025 – 76.1 a/alebo
☐	hospodárske zvieratá - hovädzí dobytok, ovce, kozy, ošípané, hydina a včely.

II. Poistná zmluva (pre účely overovania vecnej oprávnenosti výdavkov)
A. je uzavretá s poisťovateľom, ktorým je:
☐	poisťovňa, ktorá je právnickou osobou so sídlom na území SR, ktorá vykonáva poisťovaciu činnosť na základe povolenia udeleného Národnou bankou Slovenska;
☐	pobočka poisťovne z iného členského štátu EÚ[footnoteRef:1]) (organizačná zložka poisťovne z iného členského štátu EÚ[footnoteRef:2]) umiestnená na území SR); [1: ) Za pobočku sa považuje aj zriadenie kancelárie vedenej zamestnancom poisťovne z iného členského štátu EÚ alebo inou osobou, ktorá má oprávnenie časovo neobmedzene vykonávať poisťovaciu činnosť v mene poisťovne z iného členského štátu EÚ.]  [2: ) Poisťovňa z iného členského štátu EÚ = právnická osoba so sídlom na území iného členského štátu ako je Slovensko, ktorá má oprávnenie na vykonávanie poisťovacej činnosti udelené v domovskom členskom štáte.] 

☐	pobočka zahraničnej poisťovne (organizačná zložka zahraničnej poisťovne[footnoteRef:3])) umiestnená na území SR, ktorá vykonáva poisťovaciu činnosť na základe povolenia udeleného Národnou bankou Slovenska); [3: ) Zahraničná poisťovňa = právnická osoba so sídlom na území štátu, ktorý nie je členom EÚ, ktorá má oprávnenie na vykonávanie poisťovacej činnosti udelené v štáte, v ktorom má sídlo.] 

☐ poisťovňa z iného členského štátu EÚ, ktorá vykonáva poisťovaciu činnosť v SR na základe práva slobodného poskytovania služieb v zmysle § 19(1) zákona č. 39/2015 Z. z. o poisťovníctve.

B. obsahuje tieto povinné náležitosti:
a) identifikačné údaje žiadateľa a výšku dojednaného poistného;
b) uvedenie miesta, na ktoré sa vzťahuje poistenie, a to presnou identifikáciu parciel alebo chovu hospodárskych zvierat, alebo iným spôsobom, na základe ktorého je možné bez pochybností určiť miesto, na ktoré sa vzťahuje poistenie;
c) poistné riziká;
d) dojednaný rozsah rizík, za ktorý poistenému poisťovňa poskytne v prípade poistnej udalosti poistné plnenie (výskyt poistných rizík musí byť ako taký oficiálne potvrdený) a ustanovenie, že výška poskytnutého poistného plnenia nemôže presiahnuť výšku škody, ktorá bola spôsobená poistnou udalosťou;
e) druh poistenia;
f) dobu trvania poistenia, ktorá môže byť maximálne na jednoročné obdobie, a to s uvedením kalendárneho roka, na ktorý sa poistná zmluva alebo jej príloha vzťahuje, pričom aj dlhodobé poistné zmluvy (na dobu neurčitú) sa považujú za takéto poistné zmluvy vhodné pre účely poskytnutia príspevku podľa tejto intervencie, ak sú tieto dlhodobé poistné zmluvy na ročnej báze aktualizované;
g) ustanovenie, v zmysle ktorého úhrnná výška poskytnutej náhrady na základe podporenej zmluvy 
o poistení poľnohospodárskej produkcie a prípadne inej zmluvy o poistení poľnohospodárskeho príjmu v rovnakej veci, nepresiahne výšku reálne vzniknutej škody poľnohospodára v danej veci;
h) zakotvenie práv a povinností zmluvných strán v zmysle ktorých, ak  je tá istá vec poistená pre rovnaký prípad u viacerých poistiteľov a ak prevyšuje úhrn poistných súm poistnú hodnotu veci alebo ak prevyšuje úhrn súm, ktoré by z uzavretých poistných zmlúv z tej istej udalosti poistitelia boli povinní plniť (viacnásobné poistenie), je každý z poistiteľov povinný poskytnúť plnenie do výšky hodnoty veci alebo dohodnutej poistnej sumy len v pomere sumy, ktorú by bol povinný plniť podľa svojej zmluvy, k sumám, ktoré by boli úhrnom povinní plniť všetci poistitelia (§ 807 Občianskeho zákonníka);
i) ustanovenie, v zmysle ktorého sa Poisťovňa zaviazala, že pri poskytovaní poistného plnenia žiadateľovi bude postupovať tak, aby sa predišlo nadmernej kompenzácii strát na poľnohospodárskej produkcii poisteného poľnohospodára a bude poskytovať poistné plnenie len do výšky skutočne vzniknutej a preukázanej škody poľnohospodára a v prípade, ak má byť škoda poľnohospodára prednostne uhradená alebo už bola uhradená vcelku alebo z časti cez iný kompenzačný mechanizmus, tak poistné plnenie neposkytne v časti, v ktorej už škoda bola uhradená alebo má byť prednostne uhradená;
j) zakotvenie práv a povinností zmluvných strán v zmysle ktorých, pokiaľ je vec poistená pre tú istú dobu zároveň iným poistením proti jednotlivým osobitným nebezpečenstvám, poskytne poistiteľ plnenie z poistnej udalosti spôsobenej takým osobitným nebezpečenstvom - ak má vôbec povinnosť nahradiť škodu - pokiaľ poistený nemohol dosiahnuť plnenie z poistenia pre prípad takého osobitného nebezpečenstva (§ 808 Občianskeho zákonníka);
k) poistné plnenie sa neposkytne na škody, ktoré vzniknú v dôsledku:
· nesprávneho obhospodarovania pôdy (napr. nesprávne zvolená hĺbka osevu, nesprávne zvolený čas pre vykonanie osevu, nesprávne zvolené osivo, nedostatočné spracovanie pôdy alebo neodborná starostlivosť o porast), nesprávne zvolených odrôd, nedodržania vhodného termínu zberu úrody alebo podobných okolností.
· zanedbania povinnosti hlásiť orgánu veterinárnej správy každé podozrenie na chorobu uvedenú v zákone č. 39/2007 Z.z. o veterinárnej starostlivosti (ďalej len „veterinárny zákon“) a úhyn zvieraťa s podozrením na tieto choroby; nedodržania povinnosti a opatrení, ktoré nariadil orgán veterinárnej správy v prípade výskytu choroby alebo podozrenia na výskyt choroby v zmysle veterinárneho zákona; nezabezpečenia prevencie, kontroly a eradikácie chorôb zvierat v zmysle veterinárneho zákona; ak prijímateľ spôsobí poranenie, iné poškodenie zdravia zvierat alebo ich zbytočné utrpenie a ak nedodrží podmienky na ochranu a dobré životné podmienky zvierat v zmysle národnej a európskej legislatívy.

C. Poisťovňa sa zaväzuje poskytnúť poistné plnenie len, ak straty prekračujú prahovú hodnotu 20% priemernej ročnej produkcie poľnohospodára za predchádzajúce trojročné obdobie alebo priemeru za trojročné obdobie na základe predchádzajúcich 5 rokov s vylúčením najvyššej a najnižšej hodnoty[footnoteRef:4]. Pričom daná poistná zmluva môže obsahovať aj poistné plnenie v prípade škody do 20%, avšak tá časť poistného, ktorá sa viaže k poistnému plneniu v prípade škody do 20%, nie je oprávnená na podporu z Výzvy č. 1/SP/2025 – 76.1. [4: ) Pojem priemernej ročnej produkcie poľnohospodára je možné definovať pre potreby poistnej zmluvy aj tým spôsobom, aby vychádzal z priemernej ročnej produkcie z konkrétnej parcely alebo z priemernej ročnej produkcie konkrétnej poistenej plodiny poľnohospodára za pomoci stanovenia výšky poisteného výnosu či už podľa „tabuľky hektárových výnosov“ alebo iným spôsobom zakotveným v poistnej zmluve. Pre poistenie zvierat je pre tento prípad možné vychádzať pri stanovení priemernej ročnej produkcie poľnohospodára aj z konkrétneho miesta poistenia s uvedením čísla konkrétnej farmy alebo chovu a tiež aj z konkrétnej kategórie zvierat na danej farme alebo v danom chove.] 


D. Výška oprávneného poistného na účely príspevku z Výzvy č. 1/SP/2025 – 76.1 z celkového poistného pre rok 2025  pre uvedenú poistnú zmluvu predstavuje:  .........% 



III. Poistná zmluva (pre účely overovania časovej oprávnenosti výdavkov)
· je účinná ku dňu podania Žiadosti o poskytnutie príspevku.

IV. Poistná zmluva (pre účely overovania územnej oprávnenosti výdavkov)
· sa vzťahuje na územie Slovenska.

Poisťovateľ zároveň prehlasuje, že všetky údaje uvedené v tomto potvrdení sú správne a pravdivé.

V ............................ dňa: .....................		Za poisťovateľa:

........................................................  
         (meno, funkcia, podpis)
image1.png
! PPA
oot
o,




image2.jpeg
Sategicky pin 5pp 1/
ROZVIJAME
VIDIEK
s




image3.gif




image4.jpeg
MINISTERSTVO
PODOHOSPODARSTVA
A ROZVOJA VIDIEKA
SLOVENSKE] REPUBLIKY




